**Tandori Károly**

[Újvidék](https://hu.wikipedia.org/wiki/%C3%9Ajvid%C3%A9k), [Szerb–Horvát–Szlovén Királyság](https://hu.wikipedia.org/wiki/Szerb%E2%80%93Horv%C3%A1t%E2%80%93Szlov%C3%A9n_Kir%C3%A1lys%C3%A1g), [1925](https://hu.wikipedia.org/wiki/1925). [augusztus 23.](https://hu.wikipedia.org/wiki/Augusztus_23.) – [Szeged](https://hu.wikipedia.org/wiki/Szeged), [2005](https://hu.wikipedia.org/wiki/2005). [január 24.](https://hu.wikipedia.org/wiki/Janu%C3%A1r_24.)) [Kossuth](https://hu.wikipedia.org/wiki/Kossuth-d%C3%ADj)- és [Széchenyi-díjas](https://hu.wikipedia.org/wiki/Sz%C3%A9chenyi-d%C3%ADj) magyar matematikus, egyetemi tanár, a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) rendes tagja.

Kutatási területe: Sorozatok, sorok, szummációk elmélete. Approximációelmélet. Fourier-analízis. Valószínűségelmélet határelosztás-tételei.

Édesapja tetőfedő mester volt, [1930](https://hu.wikipedia.org/wiki/1930)-ban feleségével és ötéves gyermekével a Jugoszláv Királyságból kiutasították,[[1]](https://hu.wikipedia.org/wiki/Tandori_K%C3%A1roly#cite_note-1)Szegedre menekültek. Édesapja Szegeden, sőt a Dél-Alföldön is jó hírnévnek örvendő tetőfedőmester lett. [1932](https://hu.wikipedia.org/wiki/1932)-től Tandori Károly az Újszegedi Állami Népiskolába járt, jó tanuló volt, így 1936-ban beíratták a [Ferenc József Tudományegyetem](https://hu.wikipedia.org/wiki/Szegedi_Tudom%C3%A1nyegyetem) gyakorló gimnáziumába, a Baross Gimnáziumba, ahol a 8. gimnáziumi osztály végén, [1944](https://hu.wikipedia.org/wiki/1944)-ben kitűnő eredménnyel érettségizett.

Felvételt nyert a budapesti Műegyetemre, de tanulmányait a háborús körülmények miatt mégis inkább a szegedi egyetemen kezdte meg, matematika-fizika szakon. Kiváló tanárai voltak matematikából, [Kalmár László](https://hu.wikipedia.org/wiki/Kalm%C3%A1r_L%C3%A1szl%C3%B3_%28matematikus%29), [Riesz Frigyes](https://hu.wikipedia.org/wiki/Riesz_Frigyes%22%20%5Co%20%22Riesz%20Frigyes) és [Szőkefalvi-Nagy Béla](https://hu.wikipedia.org/wiki/Sz%C5%91kefalvi-Nagy_B%C3%A9la%22%20%5Co%20%22Sz%C5%91kefalvi-Nagy%20B%C3%A9la). Nagyon hamar eldőlt, hogy őt legjobban a matematika érdekli, s azon belül is a matematikai analízis. Már egyetemi évei alatt díjtalan gyakornok volt a Bolyai Intézetben. [1948](https://hu.wikipedia.org/wiki/1948)-ban kapta meg matematika-fizika szakos középiskolai tanári oklevelét, s mindjárt felvették tanársegédnek az Intézetbe.

Az [1950-es évek](https://hu.wikipedia.org/wiki/1950-es_%C3%A9vek) elején három évet a Műegyetemen töltött [Alexits György](https://hu.wikipedia.org/wiki/Alexits_Gy%C3%B6rgy%22%20%5Co%20%22Alexits%20Gy%C3%B6rgy) mellett, mint aspiráns. Az ortogonális polinomok szerinti sorfejtések elméletében jeles eredményeket ért el, ebből a témából írta meg kandidátusi disszertációját, amelyet [1954](https://hu.wikipedia.org/wiki/1954)-ben védett meg. A továbbiakban hazajött Szegedre, s a Bolyai Intézet adjunktusaként dolgozott tovább. Kutatott és oktatott fáradhatatlanul. [1957](https://hu.wikipedia.org/wiki/1957)-ben lett a matematika tudományok doktora. Disszertációjának címe: *Ortogonális Sorokról*. Témavezetői Alexits György, Szőkefalvi-Nagy Béla és [Császár Ákos](https://hu.wikipedia.org/wiki/Cs%C3%A1sz%C3%A1r_%C3%81kos) voltak. [1958](https://hu.wikipedia.org/wiki/1958)-ban docenssé, [1962](https://hu.wikipedia.org/wiki/1962)-ben egyetemi tanárrá nevezték ki.

Jelentős eredményeket ért el a matematikai analízis klasszikus kérdésköreiben, tudományos eredményeit rendszeresen közreadta az *Acta Scientiarum Mathematicarum*-ban német nyelven. Egyik csúcsteljesítménye az [1957](https://hu.wikipedia.org/wiki/1957)-[1962](https://hu.wikipedia.org/wiki/1962) között publikált *Über die orthogonalen Funktionen* című, 188 oldalt kitevő, 10 részből álló cikksorozata, melyért [1961](https://hu.wikipedia.org/wiki/1961)-ben [Kossuth-díjjal](https://hu.wikipedia.org/wiki/Kossuth-d%C3%ADj) tüntették ki. [1965](https://hu.wikipedia.org/wiki/1965)-ben választották be az [MTA](https://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező, [1975](https://hu.wikipedia.org/wiki/1975)-ben rendes tagjai sorába.

Jó előadó és jó tanár volt az egyetemen, számos tanítványt és matematikai kutatót nevelt. A Bolyai Intézet matematikus tanárjelöltjei évtizedeken át az ő híres analízis és valószínűségszámítás előadásain nevelkedtek. Az 1972-ben alapított Analízis Alkalmazásai tanszéket vezette [1972](https://hu.wikipedia.org/wiki/1972)-[1995](https://hu.wikipedia.org/wiki/1995)-ig, 1975 és 1981 között a Természettudományi Kar dékáni feladatait is ő látta el, 1987-1990-ig vezette a tanszékcsoportot. Számos tudományos tisztséget töltött be hatékonyan és nagy odaadással szakfolyóiratok szerkesztőségeiben, tudományos társaságokban. [1995](https://hu.wikipedia.org/wiki/1995)-ben [emeritálták](https://hu.wikipedia.org/wiki/Professor_emeritus%22%20%5Co%20%22Professor%20emeritus). [2005](https://hu.wikipedia.org/wiki/2005)-ben érte a halál, az Újszegedi temetőben nyugszik.

Művei megtalálhatók az alábbi linken.

http://corvina.bibl.u-szeged.hu/cgi-bin-akos/szte?AUTH=Tandori+K%E1roly&DATO=&DAIG=&DEPA=&FACU=&PUTY=&down=yesBibliogr%C3%A1fia.